Згадаў пра гэтую гісторыю, калі ўгледзіў аматарскі сюжэт “Видеорепортаж: иностранец пытается прочесть названия станций минского метро в официальной транслитерации”, што быў змешчаны на партале Onliner. У сюжэціку з прэтэнзіяй на дасціпнасць нейкі амерыканец Скот Крыстаферсан, гулец баскетбольнай каманды "Цмокі Мінск" спрабуе чытаць па-беларуску і прызнаецца, што для яго гэта цяжка. З’яўленне гэтага відэарэпартажу выклікала бурную рэакцыю ў прэсе – у “Звяздзе”, “Новым часе”, "Наша Ніве”, на "Радыё “Свабода”, партале кампаніі “Будзьма!” ды іншых. Рэха ад гэтай дыскусіі, нібы колы па вадзе, шырака разыйшлося па блогах, форумах, чатах, стала падставаю для розных жартаў.